Team SMS

Sven Schelde, Magnus Andreasen og Simon Rugaard

**Introduktion**

I dette eksamensprojekt har vi fået mulighed for at frit vælge vores emne. Vores emne er blevet valgt ud fra en efterspørgsel, fra en af gruppemedlemmernes kontakter, der ejer det færøske rejseselskab Make Travel. De er kommet til os med et ønske om at lave en applikation, der samler alle brugerens rejsedokumenter ét sted. Derudover ønsker de nogle ekstra funktioner, som booking af oplevelser, lejebil, hotel, samt generel information. Dette skal give Make Travels kunder en bedre generel service, samtidig med at lette arbejdsbyrden for Make Travel.

Vi har stillet opgaven op, så den kommer godt rundt om de fleste læringsmål i vores uddannelse, derfor vil vores viden fra henholdsvis Front End og fra Content Producer linjen blive brugt til udførelsen af dette eksamensprojekt.

I de næste sektioner står problemformuleringen og dennes underspørgsmål, som præciserer hvad det er vi vil undersøge og hvordan vi vil komme frem til et resultat.

**Problemformulering**

Hvordan hjælper vi MakteTravel med at øge deres serviceniveau og give brugeren et bedre overblik over deres rejse?

Undersprøgsmål

* Hvordan foregår købsprocessen?
* Hvordan finder vi de servicepunkter der skal hæves i niveau?
* Hvordan kan brugerens rejseoplevelse optimeres?

**Afgrænsning**

Indhold der kræves at være inkluderet:

* Flybilletter
* Hotel voucher
* Bil voucher
* Udflugt voucher
* Nød numre til Make Travel, politi og ambulance

Andet indhold der er inkluderet

* Info om spisesteder
* Fly info (afgang/ankomst)
* Kort (Google maps)
* Generel info
* Biludlejning (hos Make Travel)

Indhold der ikke er inkluderet

* Information om vejret (væsentlig for mulige oplevelser)
* Billedgalleri (til inspiration)
* Automatisk bookingsytem (billeje, spisesteder, udflugter)
* Brugeren kan selv uploade vouchers
* Betalingsløsning (købe ting direkte)

**Metode**

* Indsamling af data (bruger og kunder) brugerundersøgelse
* Analyse af data
* Layout (skitse, wireframes, flowchart)
* Teknisk løsning (PHP, Bootstrap, MySQL, firebase, JS)
* Design (content produktion, styleguide, JS)
* Brugertest
* Rapport

**Tidsplan**

Første uge er sat af til forberedelse, brainstorming og planlægning.

Anden uge er sat af til udviklingsfasen og produktion af indhold.

Sidste uge er sat af til udarbejdelse af rapport, brugertest af hjemmesiden og rettelser.

