

Indsæt forside informationer

Indholdsfortegnelse

1.0 Introduktion1

1.1 Problemformulering2

1.2 Underspørgsmål4

2.0 Afgrænsning7

3.0 Metode8

4.0 Tidsplan9

5.0 Dataindsamling/Analyse10

5.1 Målgruppe10

5.2 Persona10

6.0 Udvikling12

6.1 Hjemmesidens tilblivelse 13

6.2 Style guide – Design Valg14

6.3 Illustrationer og animationer15

6.4 Kodning16

7.0 Brugertest17

8.0 Konklusion17

9.0 Refleksion17

10.0 Bilag17

11.0 Kildehenvisninger17

**1.0 Introduktion**

I dette eksamensprojekt har vi fået mulighed for at frit vælge vores emne. Vores emne er blevet valgt ud fra en efterspørgsel, fra en af gruppemedlemmernes kontakter, der ejer det færøske rejseselskab Make Travel.

Make Travel er et rejseselskab der specialiserer sig i incoming rejser, dvs. rejser der udelukkende går til færøerne. Det er både individuelle kunder og grupper.

De er kommet til os med et ønske om at lave en applikation, der samler alle brugerens rejsedokumenter ét sted. Derudover ønsker de nogle ekstra funktioner, som booking af oplevelser, lejebil, hotel, samt generel information. Dette skal give Make Travels kunder en bedre generel service, samtidig med at lette arbejdsbyrden for Make Travel.

Måden de servicerer kunderne på nu er kun via telefon og email. Alle rejsedokumenter sendes via email og det er Make Travels opfattelse at det ikke giver et ordentligt overblik over alle dokumenter.

Vi har stillet opgaven op, så den kommer godt rundt om de fleste læringsmål i vores uddannelse, derfor vil vores viden fra henholdsvis Front End og fra Content Producer linjen blive brugt til udførelsen af dette eksamensprojekt.

I de næste sektioner står problemformuleringen og dennes underspørgsmål, som præciserer hvad det er vi vil undersøge og hvordan vi vil komme frem til et resultat.

**1.1 Problemformulering**

Hvordan hjælper vi Make Travel med at øge deres serviceniveau og give brugeren et bedre overblik over deres rejse, ved hjælp af webteknologi, brugervenlighed og design?

**1.2 Underspørgsmål**

* Hvorfor skal vi bruge vores multimediekompetencer for at løse problemstillingen?
* Hvordan foregår kundens købsproces?
* Hvordan finder vi de servicepunkter der skal hæves i niveau?
* Hvordan kan brugerens rejseoplevelse optimeres?

**2.0 Afgrænsninger**

For at kunne nå tidsplanen bliver man nødt til at afgrænse sit projekt, således at man kan nå alt det man sætter sig for at lave. Vi gav vores klient en opgave, der gik ud på at prioritere hans krav i forhold til den endelige løsning. Prioriterings listen skulle laves ud fra MoSCoW metoden,[[1]](#footnote-1) (ref skal opsættes rigtigt)hvor man definerer sine prioriteringer med Must have, Should have, Could have og Won’t have. Klienten gav os sine prioriteringer ud fra de tre første, Must have, Should have og Could have.(INDSÆT REF email fra klienten der beskriver prioriterings listen) Ud fra det har vi lavet vores egne prioriteringer og skåret nogle ting væk. F.eks. ønskede klienten en implementering af en vejrfunktion, således at kunderne kunne se nuværende vejr situation i applikationen. Der var også et ønske om en betalingsløsning inkluderet der skulle fremme mersalg. Og et billedgalleri var også et ønske til applikationen. Alle disse ting blev skåret fra grundet at vi ikke kunne få plads til dem i vores tidsplan. Vi havde desuden et ønske om implementering af et bookingsystem, men der blev vi nødt til at afgrænse os, grundet at Make Travel ikke har et automatiseret bookingsystem. Et andet ønske fra vores side var at kunden selv kunne uploade sine egne filer. F.eks. i tilfælde af at kunden ikke havde booket et hotel eller en lejebil via Make Travel, men via en trejdepart, så ville kunden kunne uploade de tilhørende voucher til hotellet eller lejebilen og stadig have alle dokumenter samlet ét sted. Denne funktion blev også afgrænset på grund af vores stramme tidsplan.

I løbet af projekt perioden kom vi bagud i vores tidsplan og vi blev derefter nødt til at skære nogle funktioner væk, for at kunne nå deadlinen med et fungerende produkt. Et af de ting der blev skåret væk, var muligheden for at vælge flere hoteller, oplevelser, transport og spisesteder til én kunde. Dvs. at kunden kun har mulighed for at få vist ét spisested, ét hotel, én transport og én udflugt. Det er en i vores og kundens øjne en meget vigtig funktionalitet, der helt klart skulle blive udviklet i en nyere version af applikationen.

Alle kundens Must have, Should have og enkelte Could have er blevet implementeret.

**3.0 Metode**

Vi vil angribe dette projektforløb på følgende måde. Der tages udgangspunkt i klientens ønsker til applikation, hvorefter der laves forundersøgelser af kundernes rejsevaner. Dernæst analyseres det indsamlede data. Alt dette bruges til at lave et layout af produktet, hvor der bliver brugt skitser(INDSÆT REF billede af skitser), wireframes (INDSÆT REF indsæt ref til bilag XD) og flowchart(INDSÆT REF til bilag) til at fremstille en design prototype af produktet. Design prototypen bliver derefter brugt som skabelon til udvikling af den tekniske løsning. Den tekniske løsning bliver udviklet ud fra teknologier som PHP, Bootstrap, MySql og Js. Når den udvikling af en fungerende prototype er færdig, skal indholdet skabes. Vi har nogle content produktion møder, der fastlår hvad der er af indhold. Der udvikles en styleguide og laves nogle animationer, der fylder indhold på prototypen.

Det næste skridt er at brugerteste produktet. Vi brugertester både almindelige brugere og dem der skal administrere produktet. Efter at have anlyseret den indsamlede data, laver vi en iteration der løser de mest generelle problemer, der er mulige at løse i forhold til tidsplanen.

Sideløbende med hele projektet skriver vi rapport til projektet og indsamler kilder og bilag. Efter endt iteration af produktet, samler vi vores indsats og fokuserer på at få rapporten færdig og klar til aflevering.

**4.0 Tidsplan**

I anledning af vores projektbeskrivelse kunne vi lave en tidsplan for de kommende uger. Dette blev gjort ved at skrive arbejdsopgaverne op på tavlen, så vi kunne få et overblik over hvad der skulle laves, samt tidsestimere de specifikke opgaver.[[2]](#footnote-2)Udover dette kunne vi også uddelegere arbejdsopgaver til gruppemedlemmerne. For at gøre det lettere for os selv, gjorde vi brug af applikationen Trello,[[3]](#footnote-3) her kunne vi skrive arbejdsopgave ind og få et overblik over de opgaver der ikke var lavet, som var i gang og som var blev klar til implementering.

**5.0 Dataindsamling/Analyse**

Spørgeskemaundersøgelsen har vist at det er en nogenlunde lige fordeling mellem aldersgruppen 18-35år og 41-66+ år. Der er klart flest i alderen 18-25. Det tydeligt at ferie er det primære rejseformål. Hvor ofte folk rejser er meget ligeligt fordelt. Dog er det 2 gange om året flest folk rejser med 25% og 24% der rejser 4 gange eller mere om året. Folk rejser primært i sommersæsonen. Derudover er det nogenlunde ligeligt fordelt på de andre sæsoner hvor heriblandt vinter er den mest rejste sæson. Undersøgelsen viser også at der klart er flest der fortrækker at planlægge ferien selv og langt størstedelen fortrækker at bestille sin rejse/ferie online på en hjemmeside eller app. Det folk finder sværest ved at bestille på deres rejse er som udgangspunkt oplevelser, men resten lægger nogenlunde lige efter hinanden. De fleste føler at de i middel grad får tilstrækkelig praktisk information om deres rejse og føler de har høj grad overblik over deres rejsedokumenter.

**5.1 Målgruppe**

Målgruppen til vores hjemmeside var fastlagt fra starten og var derfor ligetil at definere. Vi skulle dog være opmærksomme på at målgruppen var 2-delt. Dvs. at for det første skulle vi ramme selve Make Travel og for det andet skulle vi også ramme deres kunder. Derfor var det vigtigt at analysere vores klients ønske til en løsning og som vi så skulle kunne udfylde. Ud fra deres ønskede løsning var det der fra også muligt at definere hvilke målgruppe vi skulle ramme med vores produkt. ”*Vores kunde segment er bredt med generelt kan man vel sige at gæsterne rejser som par og har en alder på 50-70 år – world wide men med hovedparten fra Scandinavien og her vægter Danmark allermest.”*

**5.2 Persona**

Persona 1:

* Kirsten Veager
* 43 år
* Butiksassistent
* Gift med 2 børn

Kirsten Veager er butiksassistent i Imerco og har været fuldtidsansat der i 11 år. Hun bor i øjeblikket i Brønshøj i en 4 værelseslejlighed, sammen med sin mand og sine 2 børn på henholdsvis 18 og 16 år. Kirsten nyder at hendes børn er kommet op i alderen, så hun sammen med sin mand kan tage ud og opleve verden uden deres børn. Kirsten og hendes mand elsker alternative ferie, men har brug for at der er styr på den ferie de har købt. De sætter pris på at der er styr på hvad skal opleve når de er afsted og der er nok informationer om hvad der er af muligheder ved deres destination.



Persona 2:

* Thorkild Nielsen
* 67 år.
* Pensionist
* Gift og har 1 ældre søn.

Thorkild Nielsen har været pensionist i 2 år. Han bor i Viborg sammen med sin konen, som han har været gift med i 39 år. Thorkild og hans kone har en søn på 31 år, som har fået arbejde på Færøerne for 1 år siden. Thorkild Nielsen og hans kone har længe snakket om at de ville besøge ham, men har aldrig taget sig sammen til at få det planlagt. De kunne godt tænke sig at opleve Færøerne nu hvor de alligevel skulle derhen, men da de ikke rejser så tit, er de ikke så trygge med det. De kunne godt tænke sig at rejse med et selskab hvor man kan føle sig tryg.

Persona 3:

* Vincent Lawrence
* 26 år
* Studerende
* Single

Vincent Lawrence er 26 år og kommer fra USA. Han læser til maskiningeniør, men holder et halvt års pause fra studiet for at opleve verdenen. Han er single, men går meget op i kultur og mad. Vincent har en drøm om at opleve nordlige Europa og er specielt fascineret af Færøerne. Han kender ingen der har været der før og kender hverken kulturen eller regler. Vincent kunne godt tænke sig at køre Færøerne rundt og prøve en masse lækre restauranter. Han kunne godt tænke sig et sted hvor at han kunne blive hjulpet på vej til hvad han skal købe og derefter have et overblik over det er han har købt.

**6.0 Udvikling**

I dette afsnit vil vi forklare hvordan hjemmesiden er blevet udviklet i de specifikke områder.

**6.1 Hjemmesiden tilblivelse**

Tankerne omkring hjemmesiden og hvordan det skulle udforme sig, blev gjort klart efter vi havde modtaget Make Travels krav om indhold og efter vi havde lavet vores brugerundersøgelse. Første skitseringsproces gik ud på at få de ideer og tanker vi havde fra starten af, skrevet op på tavlen.[[4]](#footnote-4)Dette blev gjort ved at vi skrev vores klients behov af indhold op på tavlen. Efter dette kunne vi frit skitsere vores ideer og tanker. Skitsering var med få detaljer og blev lavet for at få et overordnet ide om hvordan siden kunne udfolde sig. Vi fandt frem til at vi ønskede at vores hovedside skulle indeholde enkelte knapper, som skulle linke til de underside som Make Travel ønskede at kunderne nemt skulle have adgang til. Dette skulle gøres med store bokse som knapper, så det var nemt for brugeren at navigere. Udover hovedsiden kunne vi også begynde at skitsere hvordan nogle af undersider kunne se ud. Dette skulle gøres ved at når man går ind på en af undersiderne skulle der være en voucher-knap. Hvis kunden havde tilkøbt f.eks. billeje vil knappen være aktiv og hvis ikke, vil kunden kunne se biler som vil være mulige at tilkøbe.

Derudover kunne vi også begynde at skitsere hvordan admin-siden og vores hjemmeside skulle kunne snakke sammen og hvordan det skulle se ud. Dette skulle gøres med enkelte kontaktformulare og drop down menuer, så det er let for Make Travel at skrive deres kunders information og tilkøb ind.

Den næste fase af processen gik ud på at lave en detaljeret skitsering af hjemmesiden, som i sidste ende skulle være det første udkast til hjemmesidens layout. Dette blev gjort i XD, så her kunne vi også begynde at lege med farver, font osv.   
I denne del af skitseringsprocessen havde vi fået en masse nye ideer, som vi kunne implementere i XD. Hovedsiden blev dog stadig designet med de samme tanke som vi havde i første fase. Den blev derfor lavet med 6 knapper med tekst og ikoner der stemmer overens, som blev gjort for at gøre det nemt for brugeren at forstå hvilken underside de er ved at gå ind på. De nye tanker med undersidernes layout var at lave dem til en slags voucher. Så hvis man f.eks. gik ind for at se sin flyreservation ville det ligne en billet. Vi havde stadig ideen om at der skulle være to forskellige sider til hvis man havde købt/ikke købt det specifikke. Hvis man f.eks. ikke havde lejet bil, vil det være derfor blive tilbudt en udvalg at biler. Siden vil derfor være anerledes i forhold til hvis man havde tilkøbt leje af bil. Dette gjorde at vi lavede et flowchart for at forstå hvordan siderne skulle hænge sammen.[[5]](#footnote-5)

Det endelige produkt af vores hjemmeside blev designet efter skitsering i XD i anden del af skitseringsprocessen. Dog blev der lavede nogle ændringer, enten da det gav bedre mening, eller afgræsninger. Den største ændring var at der ikke blev lavet to forskellige sider til hvis du enten havde købt eller ej. Vores endelige resultat har kun en enkel side, når man vil ind på en af de valgte undersider. Hvis man i sin bestilling hos Make Travel har købt en bestemt vare vil man stadig få det vist som en voucher. Hvis man ikke har købt noget vil der dog kun stå Make Travels nummer, så man ville kunne ringe og tilkøbe den ekstra vare. Derudover fik vi to nye områder vi fik tilføjet til hovedsiden. Vi fik skabt et flowchart til det endelige resultat.[[6]](#footnote-6)

**6.2 Style guide – Design valg**

**Typografi**

Exo 2 Light

ABCDEFGHIJKLMNOPQRSTUVWXYZ

abcdefghijklmnopqrstuvwxyz

1234567890

Exo 2 Medium

ABCDEFGHIJKLMNOPQRSTUVWXYZ

abcdefghijklmnopqrstuvwxyz

1234567890

Exo 2 Bold

ABCDEFGHIJKLMNOPQRSTUVWXYZ

abcdefghijklmnopqrstuvwxyz

1234567890

**Farve paletten**

Primære farver

#008742 + #006533 = Gradient #FFFFFF #000000

Sekundære farver

#343A40 #28A745 #5A6268 #FFCC00 #F8F9FA

Vores opgave var at samle diverse rejsedokumenter, så Make Travel kan gøre det nemt og ubesværet for deres kunder at rejse til Færøerne. Dette blev baggrunden for designet af vores hjemmeside. Det skulle være nemt at navigere og finde lige præcis det dokument man har brug for.

Det første kunderne kommer til at se når de for sendt et link fra Make Travel, er landingpagen hvor man skal indtaste sit kundenummer. Der fra får man adgang til hovedsiden hvor alle de dokumenter man har købt, er tilgængelige.

Tanken med hovedsiden var at der skulle være så få elementer på siden som muligt, så man vil få fornemmelse af orden, uden af skulle holde styr på sin rejsepung eller lignende. Hovedsiden består af en header hvor Make Travels logo bliver vist. Derudover består headeren ikke af andet end en visuel opdeling af toppen og resten af siden. Under headeren er der 8 knapper, som hver og en vil enten linke til de dokumenter man har købt eller til diverse informationer. Disse knapper er blevet designet med tanken om at de skal være letforståelige, men på samme tid visuelle og kreative. Der er derfor blevet tilføjet tekst og ikoner, som beskriver og repræsentere de 8 forskellige områder. Ved et klik på en af siderne vil et pop-op-vindue forekomme, som overdækker dele af hovedsiden og den del der stadig kan ses har en opacity. Designvalget af denne form for siden er blevet valgt for at give brugerne en fornemmelse af at det er en slags voucher, som de trykker ind på. Da det skal repræsentere de dokumenter som de har tilkøbt eller som har mulige at tilkøbe hos Make Travel. For at designet er gennemgående på hele siden, bliver områderne som ”information” og ”emergency”, designet på samme måde. Dette sker selvom det ikke er muligt at have eller få dokumenter på disse to sider. Inde på ”Information” siden er der dog blev skabt en slags menu-bar, for at opdele de specifikke områder af information for brugeren. Dette gør det nemt for brugeren at vide og holde styr på præcis hvad det er de læser om.

Admin-siden er blevet designet til vores klient. Dette er siden hvor Make Travel kan uploade de informationer og tilkøb som deres kunder har. Det er fra denne side deres kunders samling af dokumenter bliver oprettet. Opbygning af designet fokuserer mest på at være overskuelig fremfor at være visuelt flot. Det skal være nemt at håndtere admin-siden og uploade diverse rejsedokumenter. Derfor valgte vi at lave accordion, så klienten nemt kan udfolde/folde de områder de skal bruge. Her vil der være tekstbokse, drop down med valgmuligheder, valg af dato og uploadings-knapper, så det er muligt at skrive, vælge og uploade de nødvendige informationer.

**Farvevalg**

De farver vi har valgt til at bruge gennemgående på hjemmesiden og konceptets design, bliver vist i farve palletten. I løbet af designfasen har der været en masse farver i spil. Disse farver blev valgt på baggrund af Make Travels brug af farver på deres egen hjemmeside og logofarver. Da vores to sider hænger sammen, var det vigtig at vi lavede et farvevalg som hang sammen med dem som de allerede har i brug. Efter vores første prototype af vores hjemmeside, var det der fra muligt at lege med forskellige potentielle farver. Dette gjorde det nemt for os og brugeren at se hvilke farvekombinationer der fungerede. [[7]](#footnote-7)

Vi kunne derfor lave en opstillingen af diverse mulige farvevalg og på samme tid blev det muligt at opstille en brugertest. De farver vi kom frem til er derfor blevet valgt på baggrund af brugertest af mulige brugere for Make Travel, samt brugertest af vores klient.   
Vi har valgt at bruge 2 grønne farver i en gradient, som vores hovedfarve på siden. Dette blev gjort, da vi gerne ville følge logoets design, hvor bjergene har en slags gradient. De 2 grønne farver blev valg på baggrund af hvilke farve Make Travels brugere synes bedst om og hvilken farvekombination vores klient kunne lide. De 2 farver blev sat sammen i en gradient og blev vores hovedfarve.

**Font**

Vi har valgt at benytte os af en fonte, som er gennemgående igennem hele hjemmesiden. Denne font er blevet valgt for at følge de retningslinjer, som deres egen hjemmeside har.

Exo 2 bliver brugt til den større tekst, som f.eks. overskrifter. Denne font bliver brugt med forskellige styles, hvor der blandt andet bliver brugt Exo 2 Light, Exo 2 medium og Exo 2 bold.

**6.3 Illustrationer og animationer**

Illustrationerne til hjemmesiden blev en central del af hovedsidens layout. Ud fra vores målgruppe, brugerundersøgelser og krav fra vores klient, fandt vi frem til at vores design skulle være enkelt og nemt at forstå. Derfor blev ideen skabt til enkelte knapper, som guider en ind til den siden man ønsker. Vi ville visualisere vores knapper og dette blev gjort med tilføjelsen af ikonerne samt animationer, som repræsentere de forskellige undersider.

**Illustrationer**

Produktionen af illustrationerne i Adobe Illustrator kan findes i den vedlagte Github. Alle ikonerne er blevet skabt i Adobe Illustrator, hvor der blandt andet er blevet brugt funktioner som Pen Tool, Curvature Tool, Line Tool, Figure Tool med mere. For at konstruere vores ikoner, var det vigtig at have styr på vores Layer, så hver enkelte objekt kan tilpasses som vi ønsker. De fleste ikoner er blevet produceret ved hjælp af geometriske figurer, da de er lette at håndtere og skaber klare og lige linjer. F.eks. består Hotel-Ikonet kun af firkanter. Hvor ikoner som Dining-ikoneter blevet skabt med pen tool. Ved produktionen af illustrationerne var det vigtigt at alle ikonerne havde et gennemgående design og de derfor minder om hinanden. Tankerne var derfor at skabe ikoner, som havde mindre detaljer og blev fyldt med farven sort.

Eksempel på processen af udvikling af et ikon. Bil-ikonetvar et af de mere komplekse ikoner, da det krævet en del forskellige midler til at skabe det ønsket resultat. I bilager kan de ses at selve formen på bilen er lavet med forskellige objekter.[[8]](#footnote-8) Her er de geometriske figurer blevet brugt og så er Pen-tool blev brugt til de ”toppen af bilen”. For at visualisere bilen bedre er der derfor blevet skåret forlygter, nummerplade og ruden til bilen. Dette er blevet gjort ved at skabe de former der skulle være der og derefter bruge pathfinder – divide .[[9]](#footnote-9)[[10]](#footnote-10) Så bilen bliver skåret via de former man har skabt.

**Animationer**

Produktionen af animation-knapperne i Animate CC kan findes i den Vedlagte Github. Alle animationer er blevet skabt i Animate CC. For at konstruere vores animationer skulle vores ikoner først skabes, derefter kunne vi lave vores buttons så der blev skabt en fed visuel funktion. Dette skulle ske. når man som bruger ser på ikonet har den et look, når man hover har den et andet og til sidst når man trykker på den vil den havde en tredje look. Dette kunne lade sig gøre ved at Create Symbol, og derefter får man muligheden for vælge hvad der skal ske i Up, Over og Down. Da der skulle være 3 forskellige billeder til animationerne, krævede det at de ikoner der var blevet skabt skulle have ekstra tilføjelser. Dette blev gjort ved at der enten sker en ændring fra de første billede eller at de får en tilføjelse. F.eks. bil**-**ikonet som har fået tilføjet farven gul til billygterne, så snart man hover over ikonet.

Eksempel på processen af udvikling af en animation. Animationen til excursion-knappen var en af de animationer hvor der både blev lavet ændringer i bevægelse og der blev tilføjet farven gul. Animationen tager udgangspunkt i hvordan der kan lave 2 billeder, som skaber en slags bevægelse. Tanken med bevægelsen af excursion-knappener at det skal ligne at der på kortet bliver vist hvilken rute man skal tage hvis man skulle hen til målet, som den gule farver repræsentere. For at komme i gang med at lave animations-knappen tog vi udgangspunkt i den første del af knappen. Derefter konverterede vi det til et symbol (se bilag 4) og så kunne vi komme i gang med versionerne af up, over og down. For at lave 2. Version af billederne til over, trykker vi på ”Insert Keyframe” (se bilag 5) derfra skal ændringer i forhold til første version laves. Til sidst bliver

**6.4 Kodning**

**Front End**

Webapplikationen er bygget ud fra flere elementer. Der blev lavet en brugerundersøgelse[[11]](#footnote-11) der skulle kortlægge brugernes rejsevaner. Der blev også lavet en præciseret plan for hvad applikationen skal indeholde og som blev lavet ud fra brugerdata og idégenereringer[[12]](#footnote-12). Ud fra førnævnte elementer blev der lavet en design prototype[[13]](#footnote-13) som så skulle oversættes til en funktionel webapplikation. Dette blev blandt andet gjort ved at bruge Bootstrap[[14]](#footnote-14) som framework. Ved at bruge Bootstrap sikrer man sig at applikationen er responsive, dvs. at den er kompatibel til alle platforme. Web applikationen består af 3 hoved sider. En velkomstside en hovedside og en admin side. Alle sektioner er div elementer og har Bootstrap classes, så de får et bestemt udtryk og fungerer på en på forhånd fastlagt metode. Alle sider har inkluderet en header og en footer, med Make Travels logo og kontakt info, derudover har de 3 sider forskelligt indhold, der har nogle specifikke formål.

Velkomstsiden indeholder en Bootstrap form[[15]](#footnote-15), der har til formål at få det relevante kundenummer og dernæst at sende kunden videre til sin personlige side, som så er hovedsiden.

Hovedsiden består af 8 knapper, der alle linker til hver deres Bootstrap modal.[[16]](#footnote-16) Applikationen bruger modaler i stedet for individuelle undersider, fordi at applikationen har en kortere loading tid og samtidig får et udseende der minder om og føles som en app på mobiltelefonen.

Inde i de 8 modaler er selve indholdet og alt er vist som et Bootstrap card.[[17]](#footnote-17)Bootstrap card sørger for at indholdet bliver vist på en kompakt og elegant måde, med en header, content sektion og footer.

Til sidst kommer så admin siden der har til formål at sende de indtastede data til en database og for så kun at vise kunden de specifikke oplysninger kunden har brug for inde på hovedsiden. Admin siden har en form der indeholder flere forskellige elementer. De elementer er pakket ind i en jQuery accordion[[18]](#footnote-18) som gør at fokus er på ét enkelt element ad gangen og fungerer som flere drop down menuer i én. Til sidst er der en submit knap der sender al data videre og så er kunden oprettet i systemet.

Der er desuden blevet lavet en script fil og en styles fil. Script filen indeholder de Javascript elementer der er inkluderet i applikationen, f.eks. til dato vælgeren på admin siden og til kort api’en på hovedsiden. Styles filen indeholder alle de CSS justeringer der lavet. Bootstrap har sin egen styles fil, men har man brug for at justere tingene så de bliver lidt anderledes, så gør man det i styles filen. Her har vi f.eks. ændret font, baggrundsfarve og knap farver.

Head, header, footer og modaler er lavet som PHP include, det vil sige at der er lavet individuelle php filer, hvor man så i de 3 hovedsider linker til de individuelle sider. Dette gør det lettere at redigere i indholdet i udviklingsfasen. Headeren er skal i vores tilfælde være den samme på alle 3 hovedsider, så i stedet for at indsætte den samme kode 3 gange og evt. redigere i den 3 gange hvis noget skal ændres, så kan man blot redigere den individuelle header php fil, som så sørger for at den bliver ændret på alle 3 sider samtidig.

Web applikationen er også udviklet i PHP til det formål at kunne arbejde sammen med MySql databasen.

**SQL Database**

Indsamlingen af data om Make Travels kunder, som bliver indtastet af administratoren for Make Travel, bliver alt sammen lagt ind i en SQL database. I databasen er der lavet en tabel per kategori af informationer om kundens køb og tilkøb af rejsen til Færøerne. I tabellerne til den tilknyttede kategori bliver der lagt information ind som blandt andet start/slut dato og start/slut tidspunkt. Tabellerne er alle sammen tilknyttet en customer tabel, der indeholder alle Make Travels kunder med fornavn, efternavn og kundenummer. Tabellerne for de forskellige kategorier har alle sammen tilknyttet et kundenummer til de indtastede informationer. På den måde kommer der en sammenhæng mellem de indtastede oplysninger og den pågældende kunde, som oplysningerne tilhører. På den måde kan vi trække information fra databasen om f.eks. hvilket hotel og restauranter kunden har tilkøbt og hvornår de er booket.

Kategoritabellerne er alle sammen tilknyttet en info tabel, som indeholder de informationer der specificere kundens valg af blandt andet hotel og restaurant. Eksempelvis indeholder hotelinfotabellen oplysninger som adresse, hjemmesidelink, beskrivelse og tidspunkt for check in og check ud. Disse oplysninger bliver sat ind i databasen i infotabellerne på forhånd og får tilknyttet et id. Med id’et kan man sørge for at valgmulighederne kommer frem for administratoren for Make Travel når der oprettes en kunde og vi kan bruge det til at skelne mellem valgene ved at give dem unikke billeder på klientsiden. [[19]](#footnote-19)[[20]](#footnote-20)

**PHP (funktionel kode)**

Admin siden er den side hvor Make Travel administratoren indtaster oplysninger om en kunde og deres køb af rejse. Alt information indtastet på adminsiden bliver sendt til en ”createcustomer.php” side. Denne side hiver alt information skrevet i inputfelter og valgt i Datepicker.   
Datepicker er en JQuery UI der sender den valgte dato ind som value i et inputfelt der er hidden. På denne måde giver vi mulighed for at vælge en dato på en visuel og brugervenlig måde. De inputfelter der angiver et tidspunkt er lavet i JQuery UI med en Time Spinner.

Værdierne indtastet bliver i ”createcustomer.php” sendt til de tilknyttede tabeller i databasen. For alle kategorier bortset fra Flight er kodet sådan så at informationen kun bliver sat ind på serveren hvis der er valgt noget i vælgeren. F.eks. hvis der ikke er valgt noget hotel vil der ikke blive sendt nogle informationer til serveren, og felterne vil stå som værende tomme. Der vil senere hen i systemet fortælle at den kategori ikke er valgt til den pågældende kunde. Flight kategorien skal som udgangspunkt være sat for en kunde, da det er hovedproduktet for kunden hos Make Travel.

Administratoren kan også indsende et dokument i de forskellige kategorier. Det kan f.eks. være flybilletterne, vouchere eller andre billetter. Det er lavet på den måde at hvis der er lagt et pdf-dokument i filinputfeltet, så vil en lægge en kopi af dokumentet i den pågældende kategorimappe og ændre titlen så kundenummeret bliver lagt i filnavnet. På den måde kan vi sikre os at finde det rigtige pdf-dokument til den tilhørende kunde senere i processen. ”Createcustomer.php” filen henviser tilbage til ”admin.php” siden efter at have sendt informationerne til databasen og uploadet pdf-dokumenterne.

På klient siden starter brugeren med at indtaste sit tilsendte kundenummer efter køb af en rejse hos Make Travel. Kundenummeret bliver trukket ud af indtastningsfeltet og brugt til at finde ud af hvilke oplysninger om kunden der er at hente fra databasen. Selve hovedsiden vil overordnet set se ens ud, uanset bruger. Den eneste forskel er en hilsen der vil være baseret på kundens fornavn og stå oven over kategorivalgmulighederne. Brugeren kan herefter klikke sig rundt på siden for at finde de forskellige informationer om deres køb og tilkøb på deres ferie på Færøerne. Visningen af de forskellige kategorier er forskellig alt afhængig af hvilket kundenummer der er logget på og hvad der er tilknyttet til den kunde. Kategorierne viser følgende:

Flight – I Flight bliver der hentet oplysninger om kundens navn og fly tur/retur numre. Numrene bliver brugt til at hive oplysninger om flyveturens tidsplan fra en API (læs mere om denne funktion under API). Der vil også være mulighed for at se et pdf-dokument med selve flybilletten, som bliver vist i en ny fane. Referencen til billetterne er lavet på den måde at den henter det pdf-dokument med det indtastede kundenummer i navnet. Det betyder at kunden kun ser de billetter der er tilknyttet deres rejse.

Hotel – Her hentes der oplysninger om de dage hotellet er booket fra og til. Derudover ser brugeren oplysninger om det hotel de har valgt at booke værelse på. Heriblandt bliver der hentet data fra databasen om hotellets adresse, generelle beskrivelse, tidspunkt for check-in og check-out, og det stykke af URL-koden for hotellets beskrivelse og mere detaljerede informationer på Make Travels hjemmeside.

Header billedet på den pop-up hotelinformationerne bliver vist i er afhængige af det valgte hotel. Det er lavet med en php switch, så referencen på billedet skifter afhængig af ID’et på det valgte hotel tilknyttet til kunden.

Under beskrivelsen af hotellet er der angivet hotellets check-in/out tider da de kan variere fra hotel til hotel. Til sidst er der et link til en mere dybdegående beskrivelse af hotellet på Make Travels egen hjemmeside. Dette er lavet som et URL-link der variere i slutningen af koden afhængig af det valgte hotel. Link til voucher for det bookede hotel er lavet på samme måde som billetterne til Flight og er gennemgående for alle kategorierne der involverer billetter og vouchers.

Car rental – Herunder findes der information om afhentnings dag og tidspunkt samt afleveringsdag og tidspunkt for den lejede bil. Der vil blive vist navnet på den valgte bil. Header billedet er lavet ligesom i hotelvisningen, hvor billedet er afhængigt af den valgte bil. Dette er gennemgående for alle kategorier med billeder relevant for kundens valg.

Under Car rental er der fast sat oplysninger om tilkøb af ekstra ting, generelle informationer om hvad der er inkluderet og link til Make Travels betingelser til leje af bil.

Excursion – Her vises der tidspunkt og dato for den valgte udflugt. Her medfølger der en kort beskrivelse og en længere beskrivelse af hvad man kan forvente på udflugten og praktiske oplysninger om hvad der kommer til at ske og hvad man evt. skal have med.

Transport – I denne visning er der vist hvilket transportmiddel man har købt billetter til og afgangsdag og tidspunkt samt returdag og tidspunkt.

Dining – Her vises der oplysninger om den bookede restaurant som adresse og beskrivelse af stedet og dets mad. Brugeren kan også se hvilken dag og tidspunkt der er blevet bestilt bord.

Generetl for alle kategorier, bliver der vist en grundlæggende række informationer om hvor og hvordan man kan blive guidet af Make Travel til at tilkøbe flere ting til sin rejse, med en reference til Make Travels kundekontakt.

**API**

Vi benytter os af 2 API’er til denne hjemmeside løsning. Den ene og primære API er fra Aviation, hvor vi trækker informationer om Færøernes lufthavns Arrival/Departure tavle. I vores løsning tager vi de indtastede flynumre og sammenligner med data fra API’en, og filtrere alle andre flyafgange og ankomster fra. På den måde vises oplysninger om kundens flyafgang og ankomst i forhold til skemalagt tid, estimeret tid og status for hvorvidt flyet er i luften eller landet osv. Dermed kan kunden på rejsedagene følge med i deres personlige flyrejser på Make Travel siden, som bliver live opdateret.

Den anden API vi benytter os af, er en kort API inde under Information. API’en er lavet af Yandex og havde gratis oprettelse. Vi har valgt denne for princippets skyld og ville anbefale at bruge Google Maps API.

**7.0 Brugertest**

For at brugerteste vores produkt har vi valgt tænke højt testmetoden. Det er den mest oplagte testmetode til vores produkt, da vi er ude efter at vide hvordan testpersonen oplever produktet og hvad han tænker i processen og hvorfor han vælger som han gør.

Vi delte testene op i 2 dele. En med Make Travels kunde i fokus og en med Make Travels ansatte i fokus.

**Resultat af brugertest af kunde**

Vi har udført bruger test af 8 forskellige mennesker på tværs af alder og køn. Inden testen starter har vi sat brugeren ind i scenariet. Vi fortæller dem at de har købt en rejse hos Make Travel efter en længere korrespondance på e-mail og i sidste ende købt en samlet ferie på Færøerne. Brugeren skal forstille sig at være en kunde der efter køb af ferien har fået et kundenummer og et link til websideløsningen. Herefter starter testen hvor brugeren løbende skal tænke højt og kommentere på udførslen af de opgaver vi giver dem, når de navigere rundt på hjemmesiden. Vi gav testpersonen følgende spørgsmål:[[21]](#footnote-21)

1. Log ind og find dine flybilletter. Hvad gør du?
2. Du har købt en udflugt. Kan du fortælle mig hvad det er for en udflugt og tidspunkt for afrejse?
3. Hvornår skal du afhente din lejebil og hvad er inkluderet i lejeprisen?
4. Du er ikke helt sikker på færdselsreglerne på Færøerne. Hvad gør du og hvorfor?
5. Hvad er adressen på dit hotel og hvornår kan du checke ind?
6. Åbn og se din voucher til helikopter turen. Hvad tid skal du checke ind til rejsen?
7. Du er på vandretur i bjergene, men er faret vild. Hvad gør du og hvorfor?
8. Du kunne godt tænke dig at tage ud og spise en aften, men du har ikke forudbestilt noget. Hvad gør du og hvorfor?
9. Hvad synes du om designet? (farver, knapper, skrifttyper osv.) Venligst uddyb svaret.
10. Hvad synes du om layoutet? (opsætning, placering af ting osv.) Venligst uddyb svaret.
11. Generelle tanker om web applikationen? (pros and cons) Venligst uddyb svaret.

**Konklusion på brugertest**

Gennemgående for brugertestene er det tydeligt at en mulighed for at kunne både se inspiration samt eksempler på spisesteder og reservere bord direkte hos restauranten eller Make Travel fra webløsningen. Derudover viser testen også at folk synes videoen om færdselsregler på Færøerne er en god idé men kunne også bruge dem kortfattet på skrift neden for, til når man hurtigt skal tjekke op på nogle regler. Der var forslag om at have færdselsreglerne hørende sammen med Car rental kategorien.

Generelt så folk helikopter ikke som en transportmulighed, men mere som en tur. De fleste kunne efterfølgende godt sætte sig ind i, at det var en transportmulighed til nogle af øerne. Det var ikke altid tydeligt for dem at helikopter voucher og oplysninger skulle findes under transportkategorien.

Brugerne syntes godt om hjemmesidens udseende og design. Farvevalget er godt og tingene står tydeligt. Layoutet er intuitivt, simpelt og nemt at navigere i. Designet er gennemgående og konceptet om samling af rejsedokumenter var godt tænkt.

**Resultat af brugertest af admin**

Der blev testet 2 personer. En administrator i Make Travel[[22]](#footnote-22) og en person uden tilknytning til produktet.[[23]](#footnote-23) Dette blev gjort for at sikre at produktet blev testet på flere vinkler, således at vi kan sikre et funktionelt og brugervenligt produkt.

1. Testen blev lavet som en case, således at testpersonen fik en fiktiv kunde som han skulle oprette i systemet og tilføje de ting kunden har købt. Der blev spurgt om følgende ting: Opret en kunde med navn Jens Jensen. Hvad gør du og hvorfor?
2. Jens har købt fly, 3 nætter på Guesthouse Hugo, 3 dage i Kat. D lejebil, 1 helicoptertur, 1 middag på Barbara Fish House og 1 tur med Norðlýsið. Hvad gør du og hvorfor?
3. Afslut oprettelsen og test at oplysningerne er korrekte. Fortæl hvordan du gør?

Det overordnede feedback fra brugertestene er blandt andet, at det ikke var virkelighedstro at man ikke kunne tilføje flere udflugter, spisesteder, transport og hoteller til kundens samlede overblik. Desuden er det ikke muligt at tilføje en person, i tilfælde af at 2 personer rejser sammen, og dette er problematisk.

Generelt fungerer produktet godt og udseendet er rigtig godt opsat. I forhold til administratorens ønsker er produktet fuldt i tråd med det ønskede. Et andet stort problem var at man kunne ikke redigere i de informationer man har indtastet. Dvs. har man uploadet eller indtastet de forkerte informationer er der ingen anden udvej end at oprette en kunde på ny, med nyt kundenummer.

Med henblik på design og brugervenlighed er produktet helt perfekt, set ud fra testpersonernes vinkel.

**8.0 Konklusion**

Ud fra det ovenstående kan vi konkludere, at løsningen på problemformuleringen er, at lave en side (web applikation), hvor Make Travels kunder får samlet alle deres rejsedokumenter et sted. Dette gøres ved at lave en side, som er let at gå til og som indeholder de relevante oplysninger. Ud fra resultaterne fra de udførte brugertests, kan vi ydermere konkludere at produktet virker som vi havde håbet på. (mere kød på og besvarelse af underspørgsmål)

**9.0 Refleksion**

Denne eksamen har været et spændende og udfordrende projekt. I løbet af de seneste 3 uger, har vi arbejdet med uvante problematikker og vi har udfordret os selv. Dette har givet os et større indblik i hvordan det er at arbejde under pres, samt arbejde med opgaver, som vi har været sikre på at det kunne lykkes. Derudover har det været interessant at arbejde med en rigtig case, hvor det har været muligt at have løbende samtaler med Make Travel.

**Bilag + Kildehenvisning**

**Adobe xd prototype**: [**https://xd.adobe.com/view/cca154c5-9bbd-4006-9beb-a2ff3ea0b4c8**](https://xd.adobe.com/view/cca154c5-9bbd-4006-9beb-a2ff3ea0b4c8)

**Adobe xd protoype af farvevalgt:** [**https://xd.adobe.com/view/9517679b-1776-43f7-82e0-fbff5954be38**](https://xd.adobe.com/view/9517679b-1776-43f7-82e0-fbff5954be38)

1. [**https://en.wikipedia.org/wiki/MoSCoW\_method**](https://en.wikipedia.org/wiki/MoSCoW_method) [↑](#footnote-ref-1)
2. **Se bilag med tidsplan på tavlen** [↑](#footnote-ref-2)
3. **Link til Trello** [↑](#footnote-ref-3)
4. **De 2 bilag med skitse på tavlen** [↑](#footnote-ref-4)
5. **Første udgave af Flowchart** [↑](#footnote-ref-5)
6. **Se nyeste udgave af flowchart** [↑](#footnote-ref-6)
7. **Link med de forskellige wireframes i XD** [↑](#footnote-ref-7)
8. **bilag med billedet af bil-ikon** [↑](#footnote-ref-8)
9. **bilag med billedet af bil-ikon 2** [↑](#footnote-ref-9)
10. **bilag med billedet af bil-ikon 3** [↑](#footnote-ref-10)
11. **brugerundersøgelse** [↑](#footnote-ref-11)
12. **Billede af brainstorming** [↑](#footnote-ref-12)
13. **link til xd prototype** [↑](#footnote-ref-13)
14. [**https://getbootstrap.com/**](https://getbootstrap.com/) [↑](#footnote-ref-14)
15. [**https://getbootstrap.com/docs/4.1/components/forms/**](https://getbootstrap.com/docs/4.1/components/forms/) [↑](#footnote-ref-15)
16. [**https://getbootstrap.com/docs/4.1/components/modal/**](https://getbootstrap.com/docs/4.1/components/modal/) [↑](#footnote-ref-16)
17. [**https://getbootstrap.com/docs/4.1/components/card/**](https://getbootstrap.com/docs/4.1/components/card/) [↑](#footnote-ref-17)
18. [**https://jqueryui.com/accordion/**](https://jqueryui.com/accordion/) [↑](#footnote-ref-18)
19. **Billede af databasestrukturen** [↑](#footnote-ref-19)
20. **SQL fil kan findes på Github** [↑](#footnote-ref-20)
21. Svar på brugertest [↑](#footnote-ref-21)
22. Indsæt bilag af testsvar [↑](#footnote-ref-22)
23. Indsæt bilag af testsvar [↑](#footnote-ref-23)